Pasgebore baba in asblik aangetrefFoto: Verskaf. ŉ Pasgebore baba is Sondagmiddag in ŉ asblik gevind. Garrith Jamieson, woordvoerder van Rescue Care, het gesê die baba is omstreeks 14:00 aangetref in ŉ asblik in Durban op die hoek van Cross- en Bondstraat. “Ons paramedici is na die toneel ontbied ná die vonds gedoen is. Ná nadere ondersoek is daar vasgestel die baba is waarskynlik in die asblik gelos,” het Jamieson gesê. Volgens Jamieson het die baba geen tekens van lewe getoon nie en is op die toneel dood verklaar. Die polisie ondersoek die voorval.